Diari Oficial de la Generalitat Valenciana


Sumari del DOGV 4988, del 19-04-2005 (2005/4068)

ACORD de 15 d'abril de 2005, del Consell de la Generalitat, pel qual es precisen les retribucions de l'atenció continuada i guàrdies del personal facultatiu i personal d'infermeria d'atenció primària i de les unitats d'hospitalització domiciliària.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4988

Data del DOGV
:   19-04-2005

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2005/4068


Data del document
:   15-04-2005

Organisme emissor
:   Conselleria de Sanitat

Tipus de document
:   Acord

Descriptors 

:   * jornada de treball
    * dietes i despeses
    * personal sanitari
    * remuneració del treball
    * ajuda social

ACORD de 15 d'abril de 2005, del Consell de la Generalitat, pel qual es precisen les retribucions de l'atenció continuada i guàrdies del personal facultatiu i personal d'infermeria d'atenció primària i de les unitats d'hospitalització domiciliària. [2005/F4068]
  
El Consell de la Generalitat, en la reunió del dia 15 d'abril de 2005, va adoptar l'acord següent:
  
El Consell de la Generalitat va aprovar el 23 de desembre de 2004 un acord pel qual es modifiquen i incrementen les retribucions de l'atenció continuada i guàrdies per al personal facultatiu i personal d'infermeria d'atenció primària i de les unitats d'hospitalització domiciliària. L'objecte d'eixe acord era complir el que establix els punts primer i quart de l'apartat primer del que es va acordar en la Mesa Sectorial de Sanitat amb la finalitat d'efectuar millores en l'atenció continuada i guàrdies.
  
L'aplicació d'este Acord de 23 de desembre de 2004 ha posat de manifest la necessitat de modificar i/o aclarir determinats aspectes del contingut, de tal manera que s'esmenen determinats inconvenients tècnics que condicionen els procediments de gestió i control, i s'aclarisquen dubtes interpretatius respecte a l'aplicació pràctica de les escales retributives.
  
Per tot això, amb un informe previ favorable de l'Àrea Jurídica de la Conselleria de Sanitat, i després d'haver sigut consultat en la Mesa Sectorial de Sanitat, segons que preveu l'article 32 de la Llei d'Òrgans de Representació, Determinació de les Condicions de Treball i Participació del Personal al Servici de les Administracions Públiques, a proposta del conseller de Sanitat, el Consell de la Generalitat
  
ACORDA
  
Primer
  
Modificar l'escala de les retribucions del complement de guàrdies mèdiques de facultatius especialistes, contingut en l'apartat IV de la taula VI, que establix les quanties del Complement d'Atenció Continuada, de l'annex de la Llei 11/2000, de 28 de desembre, de la Generalitat, corresponent a les taules retributives d'aplicació al personal al servici de les institucions sanitàries dependents de la Conselleria de Sanitat. Els nous imports seran els establits en l'annex del present acord.
  
Segon
  
Les escales per al càlcul de les retribucions de l'atenció continuada i guàrdies del personal facultatiu i personal d'infermeria d'atenció primària i de les unitats d'hospitalització domiciliària, recollides en la taula VI de l'annex de la Llei 11/2000, de 28 de desembre, de la Generalitat, s'aplicaran al total d'hores realitzades en un mes, de tal manera que a les 50 primeres hores s'aplicarà el primer tram, a les següents 50 hores fins a les 100 hores s'aplica el segon tram i a les restants que superen les 100 hores s'aplica l'import de l'últim tram.
  
Tercer
  
Ordenar la publicació del present acord en el Diari Oficial de la Generalitat Valenciana.
  
Quart
  
El present acord tindrà efectes econòmics des de l'1 de gener de 2005.
  
València, 15 d'abril de 2005
  
El vicepresident i secretari del Consell de la Generalitat,
  
VÍCTOR CAMPOS GUINOT
  
ANNEX
  
Atenció especialitzada
  
 2005 Gener 2006 Gener 2007
  
???????????????????????????????-
  
0 - 50 hores/mes gener 15 €/hora
  
 juny 15,5 €/hora 16,5 €/hora 18 €/hora
  
50 € 100 hores/mes 16 €/hora 17 €/hora 18,5 €/hora